Teks: Diapusnye Ujian Nasional ame Kemendikbud emang ngebawa dampak nyang lumayan gede, mao ntu buat siswa-siswinye, orang tuenye, guru-gurunye, kolaannye, ato bahkan stakeholder pendidikan di bagian kementerian ntu ndiri. Cuman, dampak enih keknye bise pelan-pelan diterime gegara kagak dikit juge nyang ngerase bae-bae aje abis Ujian Nasional diilangin. Orang nyang ngerase ginih, biasenye nganggep kalo Ujian Nasional enih kagak cukup ideal buat ngukur prestasi belajar. Materi nyang diujiin telalu padet, jadinye siswa-siswi cuman pokus ke hapalan, bukan kompetensi. Pelaksanaan ujian enih juge kagak nyentuh ke kognitip murid, lebi ke pekara penguasaan materi aje. Terus, Ujian Nasional juge dianggep belon nyentuh karakterisik siswa secare holistis. Jadinye, pendapat-pendapat kontra enih nganggep kalo Ujian Nasional masi belon juge seepektip ntu buat dilaksanain lagih dan lagih.
Pertanyaan: Apakah mode retorika yang cocok untuk gaya penulisan yang ada di dalam teks di atas?
Jawaban:

persuasif